Spoštovani!

Vabimo vas k **namenitvi dela dohodnine za Karitas**. Z namenitvijo lahko neposredno podprete tudi programe pomoči na naši župnijski Karitas. Komu sedaj namenjate 1 % odmerjene dohodnine, lahko preverite na vaši dohodninski odločbi.

Veseli bomo, če nas boste podprli **z odločitvijo, ki vas nič ne stane**, nam pa pomeni zelo veliko, saj prav iz majhni zrn nastaja kruh za ljudi v stiski.

Obrazec lahko izpolnite in mi ga osebno izročite ali pa ga pošljete direktno na Slovensko karitas (znamka ni potrebna). Vaša odločitev bo veljala tudi za leta naprej, do preklica ali spremembe.

Link obrazca: [www.karitas.si/wp-content/uploads/2019/09/Dohodnina\_zupnija\_s\_postnino.pdf](http://www.karitas.si/wp-content/uploads/2019/09/Dohodnina_zupnija_s_postnino.pdf)

**Ne pozabite na obrazec vpisati ŽK \_\_\_\_\_\_\_\_\_\_\_\_\_, vaše davčne in podpisa.**

Najlepša hvala in lep pozdrav.

Tajnica župnijske karitas

**Zakaj bi Karitas zaupali 1 % svoje dohodnine:**

•           ker delujemo in pomagamo v vsakem večjem kraju ali občini,

•           ker v programe pomoči na Karitas vsako leto v celi Sloveniji vključimo preko 160.000 oseb,

•           ker večino dela opravimo s prostovoljstvom z 11.000 prostovoljci in več kot pol milijona prostovoljnih ur na leto,

•           ker pomagamo, da bi reševali stiske, brez izpostavljanja otrok v medijih,

•           ker sami lahko določite, kateri župnijski ali dekanijski Karitas bo namenjen povprečni znesek dohodnine na osebo, ki je dejansko plačala dohodnino.

**… in ne nazadnje zaradi izkazanega zaupanja številnih Slovencev:**

•           ker zberemo in razdelimo največ darov posameznikov v Sloveniji za neposredno pomoč ljudem v stiski,

•           ker svoj del dohodnine organizacijam Karitas zaupa več kot 18.000 nameniteljev,

•           ker smo varčni za stroške akcije in delovanje porabimo zelo malo sredstev,

•           ker pomagamo vsem, ne glede na vero, narodnost, nazorsko ali politično pripadnost ali drugo lastnost,

•           ker smo neodvisni od države ter vseh političnih strank in

•           ker si prizadevamo za sočuten in spoštljiv odnos do vseh ljudi, še posebej do revnih, zatiranih, odrinjenih na rob in ljudi v stiski.

Hvala za vaše zaupanje in vsestransko podporo!